b'\n_START_ARTICLE_\nVeikko Rautiainen\n_START_PARAGRAPH_\nVeikko Ilmari Rautiainen (17. lokakuuta 1917 Turku \xe2\x80\x93 17. elokuuta 1999) oli suomalainen taidemaalari ja my\xc3\xb6s taidekauppias._NEWLINE_Veikko Rautiainen debytoi Turussa 1946. H\xc3\xa4n osallistui Suomen taiteilijain n\xc3\xa4yttelyihin ulkomailla Bergeniss\xc3\xa4, \xc3\x85rhusissa 1968, Leningradissa 1970 ja 1981, Varnassa 1970 ja Marseillessa (Ranska) 1967._NEWLINE_Veikko Rautiaisen teoksia on Turun kaupungin kokoelmissa. H\xc3\xa4nen julkisia teoksiaan on sein\xc3\xa4maalaus "Kuvia ty\xc3\xb6n \xc3\xa4\xc3\xa4rest\xc3\xa4" vuodelta 1984. Rautiainen sai Pro Finlandia -mitalin 1970. H\xc3\xa4n sai my\xc3\xb6s Turun taiteilijaseuran kult. amr._NEWLINE_Veikko Rautiainen toimi Turun klassillisen lyseon piirustuksen vs. lehtorina 1952. H\xc3\xa4nen vanhempansa olivat Alina ja taidemaalari Kalle Rautiainen. Veikko Rautiaisen ensimm\xc3\xa4inen puoliso oli Mirjam Rautiainen ja toinen puoliso Pirkko Rautiainen. H\xc3\xa4nell\xc3\xa4 oli kolme lasta.'